કોમનવેલ્થ ગેમ્સ-૨૦૧૮ની વિમેન્સ હોકીની અંતિમ લીગ મેચમાં ભારતનો મુકાબલો મંગળવારે દક્ષિણ આફ્રિકા સામે થશે. ગૂ્રપ 'એ'માં ભારતના હાલ ૩ મેચમાં બે વિજય-એક પરાજય સાથે ૬ પોઇન્ટ છે અને તે પોઇન્ટ ટેબલમાં બીજા સ્થાને છે. આમ, આવતીકાલે ભારતનો મુકાબલો ડ્રો રહે તો પણ તે સેમિફાઇનલમાં પ્રવેશ કરી લેશે. મેન્સ હોકીમાં ભારત મલેશિયા સામે ટકરાશે. આ મુકાબલામાં વિજય ભારતને સેમિફાઇનલની ટિકીટ અપાવશે.